**Приложение 1**

**Изисквания към кандидатите и към изпълнение на поръчката**

1. Кандидатите да притежават разрешение /или регистрация/ от директора на РИОСВ, на чиято територия се извършват дейностите, за извършване на дейности по третиране /дейности по оползотворяване или обезвреждане, включително подготовка преди оползотворяване или обезвреждане/ на отпадъци с кодове: 16 01 18 „Цветни метали“, 19 10 02 „Отпадъци от цветни метали“, в съответствие със Закона за управление на отпадъците (обн. ДВ бр. 53 от 13 юли 2012 г.)
2. Кандидатите да предлагат цена за изкупуване на цветните метали, съдържащи се в кабела, както следва – лева за килограм, равна на процент (…..% ) от цената за тон cash seller and settlement на LME за **мед/ олово** в долари на САЩ за понеделника на седмицата, през която се извозват отпадъците, умножена по фиксинга на БНБ за долари на САЩ за същия понеделник, и разделена на 1000 (хиляда).
3. Кандидатите не могат да предлагат цени за цветните метали по–ниски от съответните проценти, както следва:

* Мед – цена за килограм: минимум 80% от цената за тон мед cash seller and settlement на LME за понеделника на седмицата, през която се извозват отпадъците, умножена по фиксинга на БНБ за същия понеделник, и разделена на хиляда.
* Олово – цена за килограм: минимум 76% от цената за тон олово cash seller and settlement на LME за понеделника на седмицата през която се извозват отпадъците, умножена по фиксинга на БНБ за същия понеделник, и разделена на хиляда.

1. Транспортните и товаро-разтоварните работи са изцяло за сметка на купувача и следва да бъдат взети предвид при определяне на предлаганата цена.
2. Преди стартиране на процеса по предаване на кабела, ще се сформира комисия, с представители на двете страни, за уточняване на точните количества цветни метали в 1 метър кабел 110 kV – на сертифицирана везна. На база на получените резултати се правят последващите калкулации за определяне на цената за изкупуване на кабела, съобразено и с изискванията на Договора.
3. С цел минимизиране на риска от замърсяване на околната среда, предаването на генерираните отпадъци ще се осъществява на мястото на тяхното образуване (трасето на кабел 110 kV „Дондуков“). В процедурата по предаването и приемането на генерираните отпадъци да се предвидят правила за приемане-предаване на отпадъка в съответствие с разпоредбите на Закона за управление на отпадъци. Дружеството, с което ще се подпише договор за изкупуване, **се задължава да приема отпадъка на място**.
4. След прехвърляне собствеността на отпадъка от продавача на купувача, последният е длъжен да спазва всички изисквания на екологичното законодателство и да не допуска замърсяване компонентите на околната среда. Отговорността, при евентуално замърсяване, е изцяло на купувача.
5. Предаването на кабела става след уведомление, отправено от страна на продавача в срок минимум 2 /два/ дни преди авизираната дата на предаване. Предаването се извършва след авансово плащане от страна на купувача, което той е длъжен да осъществи **в срок до два дни след уведомлението от страна на продавача.**
6. Кабелът се предава на място, като купувачът се задължава да осигурява транспорт за всяко предвидено за предаване количество кабел, при предварително уведомяване от страна на ЧЕЗ, включително в съботно-неделни и почивни дни.
7. В случай на забава и/или неизпълнение на някое от задълженията си по договора, която не представлява основание за прекратяване на същия, купувачът дължи **неустойка в размер на 10% от неизпълненото задължение**.
8. Купувачът трябва да осигури и поддържа технически средства за улавяне на евентуални разливи, включително подходящи абсорбенти, които да гарантират пълното им улавяне. Да представи декларация, с която доказва наличието на такива средства.
9. Купувачът е длъжен да осигури условия за безопасно съхранение, товарене, разтоварване и транспортиране на замърсен абсорбент, в случай че се генерира.
10. Купувачът е длъжен да спазва изискванията за екологосъобразно управление на отпадък - замърсен абсорбент, в случай че се генерира.